Анатоль Іванавіч Камяк

**Анатоль Іванавіч Камя́к** (нар. , Жываглодавічы Чырвонаслабодскага раёна БССР) — вучоны ў галіне фізікі, атамнай і малекулярнай спектраскапіі, доктар фізіка-матэматычных навук (1974), прафесар (1976). Заслужаны дзеяч навукі Рэспублікі Беларусь (1996).

## Біяграфія 
Нарадзіўся ў вёсцы Жываглодавічы Чырвонаслабодскага раёна БССР (зараз вёска Першамайск у  Мінскай вобласці Беларусі). У 1956 годзе скончыў фізіка-матэматычны факультэт Беларускага дзяржаўнага ўніверсітэта. Працаваў настаўнікам у Чырвонаслабодскім раёне, потым у Інстытуце фізікі і матэматыкі Акадэміі навук БССР. З 1962 г. у Беларускім дзяржаўным універсітэце (інжынер кафедры спектральнага аналізу, з 1968 г. — дацэнт). У 1970—1973 гг. загадчык кафедрай агульнай фізікі нефізічных факультэтаў, у 1973—1978 гг. — загадчык кафедрай біяфізікі фізічнага факультэта. У 1974 годзе абараніў доктарскую дысертацыю на тэму «Анизотропия излучения и поглощения кристаллов ураниловых соединений», з 1976 года — прафесар. У 1978—1997 гг. А. І. Камяк на пасадзе загадчыка кафедрай спектральнага аналізу, потым прафесар кафедры.

## Навуковая дзейнасць 
Вучонаму належаць працы па атамнай і малекулярнай спектраскапіі і люмінесцэнцыі, спектраскапіі уранілаў, па распрацоўцы метадаў і апаратуры па спектральным даследаванні працэсаў утварэння комплексаў уранілу ў водных і арганічных растворах. Займаўся вывучэннем уздзеяння міжмалекулярных узаемадзеянняў на спектраскапічныя характарыстыкі раствораў складаных арганічных злучэнняў, у тым ліку, даследаваннем спектральных, кінетычных і палярызацыйных эфектаў, абумоўленых неаднастайным пашырэннем узроўняў энергіі.

З’яўляецца аўтарам больш за 300 навуковых прац, у тым ліку, манаграфіі па спектраскапіі уранілавых злучэнняў, два вучэбных дапаможніка па спектраскапіі і люмінісцэнцыі. Сярод апублікаванага:
* Молекулярная спектроскопия: учебное пособие для студентов физического факультета БГУ / А. И. Комяк. — Минск, 2005.;
* Ураниловые соединения. [В 2 т. Т. 2.] Атлас спектров / Г. Г. Новицкий, А. И. Комяк, Д. С. Умрейко. — Минск, 1981.;
* Ураниловые соединения. [В 2 т. Т. 1.] Спектры, строение / Л. В. Володько, А. И. Комяк, Д. С. Умрейко. — Минск, 1981.;
* Колебательные спектры моноуранатов и гидроксидов урана, получаемых при взаимодействии щелочей с нитратом уранила [Текст] / А. И. Комяк, Д. С. Умрейко, М. Р. Последович // Вестник Белорусского государственного университета. Сер. 1, Физика. Математика. Информатика. — 2013. — № 1. — С. 22—29. — Библиогр.: С. 28—29 (13 назв.). — ISSN 0321-0367;
* Применение сдвоенных лазерных импульсов для получения и атомно-эмиссионного спектрального анализа оксидных соединений урана [Текст] / Анатолий Иванович Комяк, Дмитрий Степанович Умрейко // Вестник Белорусского государственного университета. Сер. 1, Физика. Математика. Информатика. — 2011. — № 2. — С. 32—37. — Библиогр.: с. 37 (21 назв.). — ISSN 0321-0367

## Узнагароды 
* Заслужаны дзеяч навукі Рэспублікі Беларусь
* Заслужаны работнік Беларускага дзяржаўнага ўніверсітэта
* Прэмія імя А. Н. Сеўчанкі (разам з Л. В. Валадзько і Д. С. Умрэйкам) за цыкл прац па уранілавым злучэнням
* Ганаровыя граматы Беларускага дзяржаўнага ўніверсітэта, Міністэрстваў вышэйшай адукацыі БССР і СССР

## Літаратура 
*  — С. 554.
* Физический факультет: прошлое, настоящее и будущее / Авторы и составители: Э. М. Шпилевский, М. Э. Шпилевский; Ред. В. М. Анищик. — Минск: БГУ, 1998.

## Спасылкі 
* Комяк Анатолий Иванович  // Фізічны факультэт БДУ
* Комяк, Анатолий Иванович (доктор физико-математических наук; физика; род. 1932) // База данных «Учёные Беларуси»
* Труды Анатолия Комяка // Math-Net.ru

Катэгорыя:Фізікі СССР
Катэгорыя:Фізікі Беларусі